Harry Kõrvits

Harry Kõrvits (sündinud 21. märtsil 1953) on eesti näitleja, muusik ja reklaamiärimees.

Ta lõpetas 1971. aastal Tallinna 22. Keskkooli ja 1975. aastal Tallinna Pedagoogilise Instituudi näitejuhtimise erialal.

Aastatel 1975 ja 1977–1992 töötas Kõrvits Nukuteatri näitlejana. Seejärel tegutses äri ja reklaami valdkonnas, 2005. aastast töötas produktsioonifirma Pumpkin Production juhataja. Hiljem on tegutsenud taas ka näitlejana.

Koolipoisina alustas Harry Kõrvits mängimist ansamblis "Optimistid" 1965. aastal. Muusikuna on ta tegutsenud ka ansamblites Apelsin ja Radar. Aastatel 1978–2022 mängis ta ansamblis Rock Hotel.

Näitlejatöö

 Mutt ja Harakas (Meškovi Muinasjutt Hiirepojast, 1977)
 Muumipapa (Janssoni ja Saare Muumimuinasjutt, 1977)
 Kass, Hunt ja Jahimees (Prokofjevi Petja ja hunt, 1978)
 osaline (Tammsaare ja Aguri Inimese jälgedes. Vanaisa surm, 1978)
 Professor (Undi Gulliver ja Gulliver, 1979 ja 1987)
 Härra isa (Druoni ja Saare Roheliste sõrmedega poiss, 1979)
 Hermann Hobu (Yliruusi Kadunud aabitsa saladus, 1980)
 osaline (Peegli ja Saare Verine John, 1980)
 Koletis ja Kuningas (Kangro ja Tungla Saabastega kass, 1981)
 Vanaema (Trulli Imeline imik ehk Kaksteist puuda näpusoola, 1983)
 Koer (Gindini Nagu kass ja koer, 1984)
 vürst Escalus ja Mercutio (Shakespeare’i Romeo ja Julia, 1984)
 Õpetaja (Koržetsi Koll Kalli, 1985)
 Demetrius ja Francis Flute (Shakespeare’i Suveöö unenägu, 1985)
 Tuuslar ja Tont (Ehini Kalevipoja lood, 1988)
 Jean (Ionesco Ninasarvik, 1989)
 Kuningas (Hauffi ja Pabuti Väike Mukk, 1991)
 Nukk ja Kass (Popescu ja Aguri Päikesekiir, 1992)
 Jutt jumala õige, Teater Nuutrum, monolavastus 2020
 Lumeroos, Vana Baskini Teater, 2021
 Viikingite veri, Kuressaare Teater, 2022

Tele- ja filmirollid
  1974 - "Colas Breugnon" - 	Colas IV poeg
 1975 - filmis "Indrek" – nimiosa
  1976 - "Tagasitulek" (tudengifilm) - noor sõdur
 1982–1987 – Eesti Televisiooni huumorisarjas "Kitsas king" – onu Uuno 
 1982–1995 – Eesti Televisiooni lavastuslikus lastesaatesarjas "Kõige suurem sõber" – Leopold
 2009 - "Püha Tõnu kiusamine" - Tõnu ülemus
 2010–2012 "Pilvede all", teleseriaal - Tarmo Saar
 2011 - "Kormoranid ehk nahkpükse ei pesta", mängufilm - Masin
 2011 - Heeringas Veenuse õlal" - Harry
 2013–2018 - Kanal 2 komöödiasarjas "Naabriplika" – vallavanem Pavel Koosar
 2019 - "Talve" - Ollep

Isiklikku
Harry Kõrvitsa isa oli helilooja ja muusikateadlane Harri Kõrvits. 

Tal on kolm muusikust venda: Tõnis Kõrvits, Toomas Kõrvits ja Tiit Kõrvits. 

Harry Kõrvits on Henry ja Robert Kõrvitsa isa.

Harry Kõrvits oli ansambliga Optimistid liitudes kõigest 12 aastane. Noorukesest poisist sai ansambli trummar seetõttu, et teised kandidaadid polnud sobivad. Esialgu ei tahetud teda kaasata, aga hiljem sai Harryst Optimistide üks firmamärke. Ta mängis Optimistides seni, kuni isa tal ansamblis mängimise ära keelas.

Tunnustus
 1988 Eesti NSV teeneline kunstnik
 2020 Valgetähe V klassi teenetemärk

Viited

Välislingid
 Piret Kooli. Harry Kõrvits: iseseisvus on meid kibestanud, naljastki ei saada enam aru. Laupäevaleht LP, 17. jaanuar 2015
 Mart Niineste. Harry Kõrvits rollist ja rokist. Eesti Päevaleht, 19. märts 2011 
 Harry Kõrvits. Vaba hoovivärav. Õpetajate Leht, 21. aprill 2013
 Tüli majas? Harry Kõrvits: ka mul on aeg Naabriplikast lahkuda. Elu24.ee, 1. aprill 2016. 
Harry ja Margit Kõrvits hoiavad armumise kirge: kui peres kaob ära huumor, kaob sära ja suhe tuhmub. Kroonika, 21. veebruar 2020.
Harry Kõrvits: mulle pole kunagi meeldinud 90ndate Eesti tümakas. err.ee, 24. jaanuar 2022.
Peagi 70. sünnipäeva tähistav Harry Kõrvits: kui vananeda, siis stiilselt. err.ee

 
Eesti näitlejad
Eesti muusikud
Eesti NSV teenelised kunstnikud
Jakob Westholmi Gümnaasiumi vilistlased
Valgetähe V klassi teenetemärgi kavalerid
Sündinud 1953